# บาฮามาสแอร์
บาฮามาสแอร์  เป็นสายการบินประจำชาติและสายการบินที่ใหญ่ที่สุดของประเทศบาฮามาส โดยมีฐานการบินที่ท่าอากาศยานนานาชาติลินเดน พินดลิงและสำนักงานใหญ่ในแนสซอ"Directory: World Airlines". Flight International. 16–22 March 2004. 96 . ให้บริการเที่ยวบินสู่จุดหมายปลายทาง 21 ทั้งภายในและระหว่างประเทศในแคริบเบียนและสหรัฐ

 ประวัติ 

 ช่วงแรก 
รัฐบาลบาฮามาสได้ก่อตั้งสายการบินขึ้นในปี 1973 โดยที่ได้เริ่มดำเนินงานในวันที่ 17 มิถุนายนโดยการเข้าควบคุมเส้นทางบินของฟลามิงโกแอร์ไลน์และการดำเนินงานและเส้นทางบินของเอาต์ไอแลนด์แอร์เวย์ (โอไอเอ) โดยในช่วงต้นคริสต์ทศวรรษที่ 1970 ทั้งสองสายการบินให้บริการเที่ยวบินขนส่งผู้โดยสารเชิงพาณิชย์ โดยฝูงบินของฟลามิงโกแอร์ไลน์ประกอบด้วยบีเอซี 1-11, ล็อคฮีด แอล-188 อิเล็กตรา, คอนแวร์ 340, และดักลาส ดีซี-3 ส่วนฝูงบินของเอาต์ไอแลนด์แอร์เวย์จะประกอบด้วยบีเอซี 1-11, แฟร์ไชลด์ฮิลเลอร์ เอฟเอช-227, และเดอ ฮาวิลแลนด์ แคนาดา ดีเอชซี-6 ทวินออตเตอร์Quick Reference Timetable The Bahama Islands Reservations - Ticketing information Island Flying Service Aug. 1, 1972 Official Airline Guide (OAG), International Edition, Nassau (NAS) flight schedules

บาฮามาสแอร์ดำเนินเที่ยวบินแรกจากแนสซอสู่เกาะแอนดรอส และเที่ยวบินที่สองสู่ฟรีพอร์ต แกรนด์บาฮามา รัฐบาลบาฮามาสได้เข้าซื้อหุ้น 51% ในเอาต์ไอแลนด์แอร์เวย์ก่อนที่ต่อมาจะซื้อหุ้นส่วนใหญ่โดยมีผู้ถือหุ้นคนสุดท้าย คือ เอดวาร์ด อัลเบอรี

ในช่วงแรกสายการบินประสบปัญหาในการดำเนินงาน แต่บาฮามาสแอร์ยังสามารถนำเครื่องบินไอพ่นบีเอซี 1-11 500 รุ่นใหม่เข้ามาประจำการได้ และยังสามารถนำโบอิง 737-200 รุ่นใหม่มาประจำการ และได้ทำการบินเส้นทางแรกสู่สหรัฐจากแนสซอสู่แทมปา รัฐฟลอริดาในปี 1973

 คริสต์ทศวรรษ 1980 
thumb|โบอิง 727-200 แอดวานซ์ของบาฮามาสแอร์ที่ท่าอากาศยานไมแอมีในปี 1990
ในช่วงต้นคริสต์ทศวรรษที่ 1980 บาฮามาสแอร์พยายามขยายเส้นทางบินไปยังภาคตะวันออกเฉียงเหนือของสหรั โดยเปิดเที่ยวบินไปยังฟิลาเดลเฟีย วอชิงตัน ดี.ซี. และนวร์ก รัฐนิวเจอร์ซีย์ แต่ในปี 1989 กรรมการบริหารสายการบินตัดสินใจว่าเส้นทางเหล่านั้นไม่สร้างผลกำไรและได้ยกเลิกเส้นทางไปในที่สุด นอกจากนี้ในปี 1989 ได้มีการนำเครื่องบินโบอิง 727-200 เข้ามาประจำการ พร้อมกับการเปิดตัวอัตลักษณ์องค์กรใหม่ ทั้งลวดลายอากาศยานและเครื่องแบบพนักงาน อย่างไรก็ตาม สายการบินก็ไม่สามารถนำโบอิง 727 ให้บริการได้นานเนื่องจากได้รับความช่วยเหลือทางการเมืองและการแทรกแซง ส่งผลให้สายการบินสูญเสียเงินจำนวนมหาศาลในช่วงปลายทศวรรษ 1980 และต้นทศวรรษ 1990

 คริสต์ทศวรรษ 1990 
ในปี 1991 สายการบินได้สั่งซื้อเครื่องบินเดอ ฮาวิลแลนด์ แคนาดา แดช 8 เพื่อทดแทนเครื่องบินไอพ่นทั้งหมดพร้อมกับการปลดประจำการโบอิง 737-200ตามข้อมูลในคู่มือสายการบินอย่างเป็นทางการ (OAG) เมื่อวันที่ 15 กันยายน ค.ศ. 1994 เที่ยวบินส่วนใหญ่ของสายการบินจะดำเนินการด้วยเครื่องบินใบพัด แดช 8 โดยที่มีการใช้เครื่องบินชอร์ต 360 และเซสนา 402 ในบางเส้นทางเช่นกันSept. 15, 1994 North American Official Airline Guide (OAG) บาฮามาสแอร์ได้ใช้เครื่องบินแดช 8 ในในเส้นทางทั้งหมดระหว่างบาฮามาสและฟลอริดา ในปี 1997 สายการบินในกลับมาให้บริการโบอิง 737 อีกครั้งเนื่องจากมีความต้องการในการบรรทุกสินค้าและผู้โดยสาร โดยได้นำ 737-200 ไปใช้ในเที่ยวบินสู่ฟอร์ตลอเดอร์เดล ไมแอมี และออร์แลนโด รวมถึงเส้นทางภายในประเทศหนึ่งเส้นทางคือแนสซอ-ฟรีพอร์ต

 การพัฒนาตั้งแต่คริสต์ทศวรรษ 2000 
thumb|โบอิง 737-200 ของบาฮามาสแอร์ในอดีต (ค.ศ. 2012)
ในเดือนพฤศจิกายน ค.ศ. 2011 รัฐบาลได้หารือแผนการทดแทนเครื่องบินโบอิง 737-200 ของบาฮามาสแอร์ด้วยเครื่องบินที่ประหยัดเชื้อเพลิงและคุ้มค่ามากขึ้น โดยมีการกล่าวกันว่าจะทดแทนเครื่องบินโบอิง 737-500 มือสอง ในปี 2012 บาฮามาสแอร์ยืนยันว่าจะได้รับมอบเครื่องบินโบอิง 737-500 จำนวน 2 ลำ โดยที่มีความจุผู้โดยสาร 120 คน ในชั้นประหยัดทั้งหมด เครื่องบินลำแรกได้รับการส่งมอบเมื่อวันที่ 30 มีนาคม ค.ศ. 2012 และให้บริการในเดือนเมษายน และลำที่สองจะได้รับการส่งมอบเมื่อวันที่ 21 มิถุนายนของปีเดียวกัน บาฮามาสแอร์ปลดประจำการโบอิง 737-200 สองลำสุดท้ายในเดือนกันยายน ค.ศ. 2011 และได้รับเครื่องบินโบอิง 737-500 ลำที่สามในเดือนมีนาคม ค.ศ. 2014

ในเดือนพฤษภาคม ค.ศ. 2015 บาฮามาสแอร์ประสบปัญหาขาดทุนและอยู่ในขั้นตอนของการปรับโครงสร้างใหม่ตามคำแนะนำของรัฐบาล ซึ่งรวมถึงข้อตกลงสหภาพแรงงานใหม่ตลอดจนการวางแผนฝูงบินที่มีอายุมากแล้ว โดยสายการบินได้สั่งซื้อเครื่องบินเอทีอาร์ 42 และเอทีอาร์ 72 ใหม่จำนวน 5 ลำเพื่อทดแทนเครื่องบินบอมบาร์เดียร์ แดช 8 ทั้งหมด"Bahamasair ATR order."  ch-aviation.com - News 2015.

สายการบินได้รับมอบเครื่องบินเอทีอาร์ 72–600 ลำแรกเมื่อวันที่ 27 พฤศจิกายน ค.ศ. 2015

 จุดหมายปลายทาง 
ณ เดือนมีนาคม ค.ศ. 2024 บาฮามาสแอร์มีเที่ยวบินสู่จุดหมายปลายทางต่างๆ กว่า 21 แห่งในแคริบเบียนและสหรัฐ

 ข้อตกลงการบินร่วม 
ณ เดือนมีนาคม ค.ศ. 2024 บาฮามาสแอร์ได้มีข้อตกลงการบินร่วมกับสายการบินต่างๆ ดังต่อไปนี้:

 แอร์การาอิบ
 อะแลสกาแอร์ไลน์
 ค็อนดอร์

 ฝูงบิน 

 ฝูงบินปัจจุบัน 
thumb|โบอิง 737-700 ของบาฮามาสแอร์
thumb|เอทีอาร์ 72-600 ของบาฮามาสแอร์
ณ เดือนมีนาคม ค.ศ. 2024 บาฮามาสแอร์มีเครื่องบินประจำกสนในฝูงบินดังนี้:

+ ฝูงบินของบาฮามาสแอร์เครื่องบินประจำการคำสั่งซื้อผู้โดยสารหมายเหตุเอทีอาร์ 42-6003—50เอทีอาร์ 72-6002—70โบอิง 737-7004—138รวม9—

บาฮามาสแอร์มีอายุฝูงบินเฉลี่ย 12.9 ปี

 ฝูงบินในอดีต 
thumb|โบอิง 737-500 ของบาฮามาสแอร์ในอดีต
thumb|บอมบาร์ดิเอร์ แดช 8-300 ของบาฮามาสแอร์ในอดีต
thumb|ชอร์ต 330 ของบาฮามาสแอร์ในอดีต
บาฮามาสแอร์เคยให้บริการเครื่องบินดังต่อไปนี้:
+ ฝูงบินในอดีตของบาฮามาสแอร์เครื่องบินจำนวนหมายเหตุแอร์บัส เอ320-2001บีเอซี วันอีเลฟเว่น 4004โบอิง 727-2002โบอิง 737-20017โบอิง 737-3001โบอิง 737-4001โบอิง 737-5003บอมบาร์ดิเอร์ แดช 8-3007ห้าลำทดแทนด้วยเครื่องบินเอทีอาร์ / 2 ลำปลดออกเดอ ฮาวิลแลนด์ แคนาดา ดีเอชซี-6 ทวินออตเตอร์3แฟร์ไชลด์ฮิลเลอร์ เอฟเอช-2274ฮอว์เกอร์ซิดเดลีย์ เอชเอส 7484ชอร์ต 3301ขนส่งสินค้าชอร์ต 3602แอโรคอมแมนเดอร์ 500เอส ชไรก์คอมแมนเดอร์4เซสนา 402ซี3

 อุบัติเหตุและอุบัติการณ์สำคัญ 
ณ ปี 2024 บาฮามาสแอร์ไม่เคยประสบอุบัติเหตุที่ส่งผลให้มีผู้เสียชีวิตตั้งแต่การก่อตั้งในปี 1973 แต่ได้สูญเสียเครื่องบินสามลำจากอุบัติเหตุเล็กน้อยและภัยธรรมชาติ

 วันที่ 31 กรกฎาคม ค.ศ. 1978 แฟร์ไชลด์ฮิลเลอร์ เอฟเอช-227 ชนเข้ากับทางวิ่งหลังขึ้นบินจากท่าอากาศยานนานาชาติชับเคย์ เครื่องบินไถลออกนอกทางวิ่งโดยที่ไม่มีผู้เสียชีวิต เครื่องบินได้รับความเสียหายเกินกว่าการซ่อมแซมและถูกปลดประจำการไป
 วันที่ 12 ตุลาคม ค.ศ. 1998 ฮอว์เกอร์ซิดเดลีย์ เอชเอส 748 ได้รับความเสียหายเกินกว่าการซ่อมแซมจากเฮอริเคนมิตช์ขณะจอดอยู่บนหลุมจอดในแนสซอ
 วันที่ 20 เมษายน ค.ศ. 2007 บอมบาร์ดิเอร์ แดช 8-300 ประสบเหตุระบบล้อลงจอดซ้ายล้มเหลว ส่งผลให้เครื่องบินไถลออกนอกทางวิ่งที่ท่าอากาศยานกัฟเวอร์เนอร์สฮาร์เบอร์ โดยทั้งผู้โดยสาร 48 คนและลูกเรือ 3 คนรอดชีวิต เครื่องบินได้รับความเสียหายเกินกว่าการซ่อมแซมและถูกปลดประจำการไป
 วันที่ 14 มีนาคม ค.ศ. 2017 เอทีอาร์ 72-600 ได้รับความเสียหายจากพายุทอร์นาโดขณะจอดอยู่บนหลุมจอดในแนสซอ ล้อลงจอดหลักฝั่งซ้ายทรุดตัวลง